## Zakon o izmjenama i dopunama Zakona o ustrojstvu republičke uprave

### NN 73/1991 (31.12.1991.), Zakon o izmjenama i dopunama Zakona o ustrojstvu republičke uprave

# SABOR REPUBLIKE HRVATSKE

Na temelju članka 89. Ustava Republike Hrvatske a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o ustrojstvu republičke uprave

Proglašavam Zakon o izmjenama i dopunama Zakona o ustrojstvu republičke
uprave, kojeg je Sabor Republike Hrvatske donio na sjednicama Vijeća općina
29. prosinca 1991. i Društveno-političkog vijeća 29. prosinca 1991.

Klasa: 011-01/91-01/169

Urbroj: 71-91-1

Zagreb, 31. prosinca 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o ustrojstvu republičke uprave

Članak 1.

U Zakonu o ustrojstvu republičke uprave ("Narodne novine",
br. 41/90., 59/90., 53A/91. i 61/91.) u članku 4., stavku 1. na kraju teksta
briše se točka i stavlja zarez te dodaje nova točka 20. koja glasi

"20. Ministarstvo obnove."

Stavak 2. mijenja se i glasi:

"Republički zavodi su:

1. Republički hidrometeorološki zavod,

2. Republički zavod za statistiku,

3. Republički zavod za međunarodnu znanstveno-tehničku suradnju,

4. Republički zavod za industrijsko vlasništvo i

5. Republički zavod za normizaciju i mjeriteljstvo."

Članak 2.

Članak 8. mijenja se i glasi:

"Ministarstvo inozemnih poslova obavlja upravne i druge stručne
poslove koii se odnose na: zastupanje Republike Hrvatske u drugim državama,
međunarodnim organizacijama i na međunarodnim konferencijama; razvijanje
i unapređivanje odnosa Republike Hrvatske s drugim državama i međunarodnim
organizacijama: praćenje razvitka međunarodnih gospodarskih odnosa: davanje
odobrenja za korištenje deviza kupljenih na inozemnom tržištu pri otvaranju
poduzeća u inozemstvu; odobravanje otvaranja predstavništava stranih osoba
u Republici Hrvatskoj: davanje odobrenja na pribavljanje i ustupanje prava
industrijskog vlasništva, znanja i iskustva, na obavIjanje privrednih djelatnosti
u inozemstvu kao i bankarskih i financijskih poslova osiguranja i reosiguranja
u inozemstvu: davanje odobrenja na izvođenje investicijskih radova u inozemstvu
i ustupanje investicijskih radova stranoj osobi u Republici Hrvatskoj:
žaštitu interesa Republike Hrvatske i njenih fizičkih i pravnih osoba u
inozemstvu; poticanje i pomoć u suradnji nadležnih tijela s inozemstvom
u političkom, gospodrskom, kulturnom, znanstvenom i drugim područjima;
održvanje i razvijanje svekolikih veza s predstavništvima stranih država
i međunarodnih organizacija; trajnu brigu o statusu Hrvata koji po bilo
kojoj osnovi žive izvan domovine; obavljanje i drugih poslova koji su mu
stavljeni u nadležnost."

Članak 3.

U članku 12., stavak 2. i 3., mijenjaju se i glase:

"U sastavu Ministarstva prometa i veza su Uprava za sigurnost unutarnje
plovidbe i Uprava kontrole letenja.

Uprava za sigurnost unutarnje plovidbe i Uprava kontrole letenja imaju
svojstvo pravne osobe."

Članak 4.

U članku 13., stavak 3 mijenja se i glasi:

"U sastavu Ministarstva pomorstva su lučke kapetanije, obalna straža
i Centar za razvitak otoka."

Iza stavka 3. dodaje se novi stavak 4. koji glasi:

"Centar za razvitak otoka ima svojstvo pravne osobe."

Članak 5.

U članku 15a., u stavku 1., riječi: "zajednička ulaganja sa stranim
partnerima", brišu se.

Članak 6.

U članku 17., stavku 1. iza riječi: "promet roba i usluga u zemlji
i inozemstvu", dodaju se riječi: "zajednička ulaganja sa stranim
partnerima".

Članak 7.

Iza članka 23. dodaje se novi članak 23a. koji glasi:

"Članak 23a.

Ministarstvo obnove, sukladno s politikom globalnog razvitka Republike
Hrvatske, a u cilju povratka prognanog pučanstva i njihovog uključivanja
u gospodarski i društveni život, obavlja stručne poslove koji se odnose
na koordiniranje i usklađivanje poslova i institucija, kao i financiranje
u svezi s obnovom ratom razrušenih gradova, sela i njihovog gospodarstva,
komunalne infrastrukture te izgradnje javnih objekata kao i drugih djelatnosti.

Ministarstvo obnove u svezi s poslovima iz stavka 1. ovoga članka surađuje
s nadležnim ministarstvima u predlaganju mjera za provođenje politike obnove
i razvitka u pojedinim oblastima."

Članak 8.

Članak 24., briše se.

Članak 9.

Iza članka 27a. dodaju se dva nova članka, 27b. i 27c. koji glase:

Članak 27b.

Republički zavod za industrijsko vlasništvo obavlja stručne i druge
poslove koji se odnose na: zaštitu izuma, tehničkih unapređenja, industrijskih
žigova i drugih oznaka porijekla proizvoda,uzoraka i modela; prikupljanje
i vođenje patentne dokumentacije te priopćavanje zaštiti i prometu izuma
i inozemstvu; zaštitu industrijskog vlasništva koje proistječe iz međunarodnih
konvencija i posebnih propisa u svezi industrijskog vlasništva; obavljanje
i drugih poslova koji su mu stavljeni u nadležnost.

Republički zavod za industrijsko vlasništvo ima svojstvo pravne osobe.

Članak 27c.

Republički zavod za normalizaciju i mjeriteljstvo obavlja stručne i
druge poslove koji se odnose na: hrvatske standarde, tehničke normative
i norme kvalitete: unifikaciju i tipizaciju proizvoda, poslova i usluga;
provođenje sustava atestiranja, homologacije i oznake kvalitete HUS; sustav
mjernih jedinica te kontrolu mjera i dragocjenih metala; provedbu obveza
koje proistječu iz međunarodnih ugovora i sporazuma u svezi nadležnosti
zavoda: obavljanje i drugih poslova koji su mu stavljeni u nadležnost.

Republički zavod za normizaciju i mjeriteljstvo ima stvojstvo pravne
osobe."

Članak 10.

Republički zavod za industrijsko vlasništvo preuzima radnike koji su
na dan stupanja na snagu ovoga zakona zatečeni u Republici Hrvatskoj na
obavljanju poslova preuzetih od Saveznog zavoda za patente, a Republički
zavod za normizaciju i mjeriteljstvo preuzima radnike koji su na dan stupanja
na snagu ovog zakona zatečeni u Republici Hrvatskoj na obavljanju poslova
preuzetih od Saveznog zavoda za standardizaciju i Saveznog zavoda za mjere
i dragocjene metale.

Republički zavod za normizaciju i mjeriteljstvo preuzima i upravljanje
poslovnim prostorom, opremom i sredstvima na žiro-računima organizacijskih
jedinica Saveznog zavoda za standardizaciju i Saveznog zavoda za mjere
i dragocjene metale na teritoriju Republike Hrvatske.

Članak 11.

Unutarnje ustrojstvo ministarstava iz članka 2.; 3. i 7. ovoga zakona
i zavoda iz članka 9. ovoga zakona, utemeljit će se odnosno uskladiti s
odredbama ovoga zakona, u roku od 80 dana od dana njegova stupanja na snagu,
ako posebnim zakonom nije drugačije određeno.

Članak 12.

U Proračunu Republike Hrvatske za 1992. godinu, u skladu s izvršenim
promjenama o ustrojstvu republičke uprave, osigurat će se sredstva za redovitu
djelatnost novoosnovanog ministarstva i republičkih zavoda te ministarstava
koja su preuzela ovlasti saveznih organa.

Članak 13.

Ovaj zakon stupa na snagu danom objave u "Narodnim novinama".

Klasa: 023-03/91-01/06

Zagreb, 29. prosinca 1991.

SABOR REPUBLIKE HRVATSKE

Predsjednik Sabora

**dr. Žarko Domljan, v r.**

Predsjednik Vijeća općina

**Luka Bebić, dipl. ing., v. r.**

Predsjednik Društveno-političkog vijeća

**Vice Vukojević, dipl. iur, v. r.**

Zakon, NN 73/1991-1887
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)